SK
15.5.2023
Úradný vestník Európskej únie
C 173/7
Rozsudok Súdneho dvora (ôsma komora) z 23. marca 2023 (návrh na začatie prejudiciálneho konania, ktorý podal Conseil d’État – Francúzsko) – Syndicat Uniclima/Ministre de l’Intérieur (Vec C-653/21, Syndicat Uniclima) (1) („Návrh na začatie prejudiciálneho konania – Vnútorný trh – Harmonizácia vnútroštátnych právnych predpisov týkajúcich sa strojových zariadení, elektrických zariadení pod napätím a tlakových zariadení – Smernica 2006/42/ES – Smernica 2014/35/EÚ – Smernica 2014/68/EÚ – „Označenie CE“ – Zavedenie dodatočných požiadaviek na základné bezpečnostné požiadavky stanovené týmito smernicami vnútroštátnou právnou úpravou – Podmienky – Vnútroštátna právna úprava v oblasti bezpečnosti proti rizikám požiaru a paniky vo verejne prístupných objektoch) (2023/C 173/08) Jazyk konania: francúzština Vnútroštátny súd, ktorý podal návrh na začatie prejudiciálneho konania Conseil d’État Účastníci konania pred vnútroštátnym súdom Žalobca: Syndicat Uniclima Žalovaný: Ministre de l’Intérieur Výrok rozsudku Článok 3 ods.
2 v spojení s článkom 2 bodom 31, ako aj článkom 5 ods.
1 prvým pododsekom smernice Európskeho parlamentu a Rady 2014/68/EÚ z 15. mája 2014 o harmonizácii právnych predpisov členských štátov týkajúcich sa sprístupňovania tlakových zariadení na trhu sa má vykladať v tom zmysle, že: bráni vnútroštátnej právnej úprave, ktorá s cieľom chrániť zdravie a bezpečnosť osôb vzhľadom na riziká požiaru vo verejne prístupných objektoch, kladie na tlakové zariadenia a zostavy používajúce horľavé chladiace kvapaliny požiadavky, ktoré nie sú uvedené medzi základnými bezpečnostnými požiadavkami stanovenými touto smernicou, na účely sprístupnenia týchto zariadení a zostáv na trhu alebo ich uvedenia do prevádzky, hoci tieto zariadenia a zostavy majú označenie CE.
(1)
Ú. v.
EÚ C 37, 24.1.2022.
Rozsudok Súdneho dvora (desiata komora) z 23. marca 2023 (návrh na začatie prejudiciálneho konania, ktorý podal Korkein hallinto-oikeus – Fínsko) – konanie začaté na návrh Booky.fi Oy (Vec C-662/21 (1), Booky.fi) (Návrh na začatie prejudiciálneho konania – Články 34 a 36 ZFEÚ – Voľný pohyb tovaru – Opatrenie s rovnakým účinkom ako množstevné obmedzenie – Záznamy audiovizuálnych programov – Online predaj – Právna úprava členského štátu, ktorá vyžaduje vekovú klasifikáciu a označenie programov – Ochrana mladistvých – Záznamy, ktoré už boli predmetom klasifikácie a označenia v inom členskom štáte – Proporcionalita) (2023/C 173/09) Jazyk konania: fínčina Vnútroštátny súd, ktorý podal návrh na začatie prejudiciálneho konania Korkein hallinto-oikeus Účastníci konania pred vnútroštátnym súdom Žalobkyňa: Booky.fi Oy za účasti: Kansallinen audiovisuaalinen instituutti (KAVI)